Нагахь мархийн дакъалгаш конденсаци бахьнехь даккхий хилахь уьш охьаэгаран сихалла тӀекхета. Нагахь мархийн дакъалгийн охьаэгаран сихалла хьалайоьдучу Ӏоврел лакхара ялахь, тӀаккха уьш охьахьоьлху Дуьненан тӀехулоне, таро ю охьаэга йочанийн кепара, нагахь новкъахь Ӏаьнаре ца йовлахь. Дукха хьолехь, йочанаш йогӀу мархашкара, шена юкъахь цхьаьна чкъоьрехь мукъане ийна хӀоттам балахь (оьланан-догӀанан, гӀатлийн-догӀанан, лакха-гӀатлийн). ГӀийла дерзан йочанаш (дерз, лайн буьртигаш я гӀийла кегийра ло) ян таро ю шен хӀоттамца цхьаьна тайпана  мархашкара (тӀадамийн я кристаллийн) — гӀатлийн, гӀатлийн-оьланан.